stanford-oval/wikipedia huggingface dataset:
อำเภอขุขันธ์
สถานที่ท่องเที่ยว > ศาลหลักเมืองขุขันธ์

ศาลหลักเมืองเก่า ตั้งอยู่ติดทางหลวงแผ่นดินหมายเลข 220 (ศรีสะเกษ-ขุขันธ์) บริเวณด้านทิศตะวันตกเฉียงใต้ของวัดกลางอัมรินทราวาส มีลักษณะเหมือนศาลเจ้าของคนไทยเชื้อสายจีน เนื่องจากได้รับการดูแลจากชาวไทยเชื้อสายจีนในพื้นที่ ไม่ทราบหลักฐานแน่ชัดว่าสร้างขึ้นในสมัยใด แต่สันนิษฐานว่าน่าจะสร้างมาพร้อมกับการสร้างเมืองขุขันธ์ ซึ่งมีอายุ 200 กว่าปีมาแล้ว และมีผู้เฒ่าผู้แก่เล่าถึงความศักดิ์สิทธิ์ไว้ว่า เมื่อปี พ.ศ. 2488 ฝ่ายพันธมิตรได้ส่งเครื่องบินมาทิ้งระเบิดที่เมืองขุขันธ์ กะจะทิ้งระเบิดให้ตกลงตรงใจกลางเมือง ขณะนั้นก็ได้ยินเสียงเหมือนมีคนควบม้าไปทั่วเมือง ทำให้นักบินมองไม่เห็น จึงได้ปลดระเบิดลงที่"เวียลตาย"แทน ซึ่งก็คือพื้นที่ระหว่างโรงเรียนขุขันธ์วิทยากับบ้านบกในปัจจุบัน จึงทำให้เมืองขุขันธ์รอดพ้นจากการทิ้งระเบิดของฝ่ายพันธมิตรในคราวนั้น
ศาลหลักเมืองใหม่ ตั้งอยู่ติดทางหลวงแผ่นดินหมายเลข 220 (ศรีสะเกษ-ขุขันธ์) บริเวณอนุสาวรีย์พระยาไกรภักดีศรีนครลำดวน(ตากะจะ) วางศิลาฤกษ์เมื่อวันที่ 9 เมษายน พ.ศ. 2554 และยกเสาเอกเมื่อวันที่ 12 สิงหาคม พ.ศ. 2554 เนื่องจากมีการประชุมกันระหว่างฝ่ายสงฆ์และฝ่ายฆราวาสในพื้นที่เมื่อต้นเดือนกุมภาพันธ์ปีเดียวกัน เห็นว่าศาลหลักเมืองเก่ามีขนาดเล็ก พื้นที่คับแคบ ทัศนียภาพไม่สง่างาม และไม่เป็นที่สังเกตของผู้ที่ผ่านไปมา จึงมีมติให้สร้างศาลหลักเมืองใหม่ในบริเวณพื้นที่ดังกล่าว โดยมีท่านเจ้าคุณพระรัตนากรวิสุทธิ์ รองเจ้าคณะจังหวัดศรีสะเกษ เป็นประธานในการดำเนินการก่อสร้าง และได้รับการร่วมแรงร่วมใจจากทุกภาคส่วนในการบริจาคทุนทรัพย์เพื่อใช้ในการก่อสร้าง ในปัจจุบันก่อสร้างเสร็จเป็นที่เรียบร้อยแล้ว
สถานที่ท่องเที่ยว > อนุสาวรีย์พระยาไกรภักดีศรีนครลำดวน (ตากะจะ)

ตั้งอยู่ติดทางหลวงแผ่นดินหมายเลข 220 (ศรีสะเกษ-ขุขันธ์) บริเวณด้านทิศตะวันออกเฉียงเหนือของที่ว่าการอำเภอ ก่อสร้างขึ้นเมื่อปี พ.ศ. 2548 ดำเนินการก่อสร้างโดยเทศบาลตำบลห้วยเหนือ (ปัจจุบัน คือ เทศบาลตำบลเมืองขุขันธ์) โดยได้รับการสนับสนุนจากทุกภาคส่วน และได้รับงบประมาณสนับสนุนในการก่อสร้างส่วนหนึ่งจากองค์การบริหารส่วนจังหวัดศรีสะเกษ บริเวณโดยรอบของอนุสาวรีย์จะเป็นสวนหย่อม บริเวณด้านทิศใต้จะมีรูปปั้นพระยาช้างเผือกและครอบครัว ส่วนบริเวณด้านหน้าจะเป็นลานอนุสาวรีย์ ซึ่งจะถูกใช้ประโยชน์เป็นลานออกกำลังกายของผู้สูงอายุ และประชาชนทั่วไปชาวอำเภอขุขันธ์ ทุก ๆ ช่วงเวลาเย็น และใช้เป็นลานจัดกิจกรรม "งานรำลึกพระยาไกรภักดีฯ ประเพณีแซนโฎนตา บูชาหลักเมือง ลือเลื่องกล้วยแสนหวี"  ซึ่งเป็นงานบุญปประเพณีที่สำคัญของอำเภอขุขันธ์ และจัดอย่างยิ่งใหญ่ทุก ๆ ปี
วัตถุประสงค์ในการสร้างอนุสาวรีย์เจ้าเมืองขุขันธ์
1. เพื่อเป็นสัญลักษณ์ให้เยาวชนรุ่นหลังได้ระลึกถึงประวัติศาสตร์ของเมืองขุขันธ์และความดีของบรรพบุรุษ  สมัยนั้นมีเจ้าเมืองทั้งหมดกี่คนและมีใครบ้าง
2. เพื่อต้องการเทิดทูนความกล้าหาญ  คุณงามความดีที่ท่านได้ก่อตั้งเมืองขุขันธ์ขึ้นมาเป็นอนุสรณ์สถานรำลึกเกียรติคุณของเจ้าเมืองขุขันธ์
3. เป็นศูนย์รวมใจของชาวอำเภอขุขันธ์
4. เป็นที่สักการะบูชาของชาวอำเภอขุขันธ์  และนักท่องเที่ยวที่สัญจรไปมาได้กราบไหว้
5. เสริมสร้างความสามัคคีของชาวอำเภอขุขันธ์ทุกคนให้เกิดความรักชาติ  รักแผ่นดินเกิด
6. ให้เกิดความภาคภูมิใจในบ้านเกิด
สถานที่ท่องเที่ยว > วิหารเจ้าแม่กวนอิมพันมือ

ตั้งอยู่ติดทางหลวงแผ่นดินหมายเลข 220 (ศรีสะเกษ-ขุขันธ์) บริเวณด้านทิศเหนือของวัดเจ็กโพธิพฤกษ์
สถานที่ท่องเที่ยว > ปราสาทตาเล็ง

ปราสาทตาเล็ง ตั้งอยู่ที่บ้านปราสาท หมู่ที่ 1 ตำบลปราสาท เป้นปราสาทหินโบราณที่สร้างขึ้นในราวพุทธศตวรรษที่ 16-17
สถานที่ท่องเที่ยว > หนองสะอาง

ตั้งอยู่ที่หมู่ 12 บ้านสะอาง ตำบลห้วยเหนือ เป็นหนองน้ำที่มีขนาดใหญ่ และเป็นหนองที่เก่าแก่แห่งหนึ่งของอำเภอขุขันธ์ และยังเป็นแหล่งหาปลาของคนในชุมชน
สถานที่ท่องเที่ยว > โครงการทับทิมสยาม 06

หมู่บ้านทับทิมสยาม 06
อ่างเก็บน้ำทับทิมสยาม 06
สถานีเพาะเลี้ยงสัตว์ป่าจุฬาภรณ์ ตั้งอยู่ภายในโครงการทับทิมสยาม 06 บ้านนาจะเรีย หมู่ที่ 13 ตำบลปรือใหญ่ อยู่ทางทิศใต้ของตำบลตั้งอยู่บนเทือกเขาพนมดงรัก ระยะทางห่างจากตัวอำเภอขุขันธ์ ประมาณ 18 กิโลเมตร โดยตั้งอยู่ระหว่างพื้นที่สองตำบลในสองอำเภอ คือ ตำบลปรือใหญ่ อำเภอขุขันธ์ กับ ตำบลกันทรอม อำเภอขุนหาญ
ผาประสพชัย เป็นเส้นทางศึกษาธรรมชาติ
สถานีเพาะเลี้ยงกล้วยไม้ทับทิมสยาม 06
ประเพณีที่สำคัญ

ถึงแม้ว่าอำเภอขุขันธ์ ในปัจจุบันจะมีหลายเผ่าพันธุ์  มีจารีตประเพณีและวัฒนธรรมที่ดีงามของท้องถิ่นอันหลากหลาย แต่เราทุกชนทุกเผ่าก็อาศัยอยู่ร่วมกันมาอย่างมีความสุข   เมื่อสังคมเปลี่ยน อารยธรรมเปลี่ยน ศิลปวัฒนธรรมย่อมบูรณาการ ดังจะเห็นได้ว่า การจัดงานประเพณีแซนโฎนตาของอำเภอขุขันธ์ทุกปีนั้น ไม่ได้มีเฉพาะคนไทยเชื้อสายเขมร กูย(กวย) เท่านั้น แต่ยังมีคนไทยเชื้อสายลาว ไทย และจีน มาร่วมกันบูชาเซ่นไหว้บรรพบุรุษของเมืองขุขันธ์ร่วมกันอีกด้วย ซึ่งก็ยิ่งทำให้ “งานประเพณีแซนโฎนตาของอำเภอขุขันธ์” เป็นที่รู้จักเลื่องลือไปไกลระดับประเทศ และต่างประเทศ 
ประเพณีแซนโฎนตาของอำเภอขุขันธ์ เป็นประเพณีแห่งความกตัญญูของลูกหลาน ช่วงแห่งการรวมญาติ และแสดงออกถึงความสมัครสมานสามัคคีของบุตรหลานที่จะต้องมาร่วมกันเซ่นไหว้ทำบุญอุทิสส่วนกุศลให้แก่บรรพบุรุษของตน และเมืองขุขันธ์ร่วมกัน
อำเภอขุขันธ์  ร่วมกับ ส่วนราชการ กลุ่มพลังมวลชน ราชการท้องถิ่น ท้องที่ และสภาวัฒนาธรรมอำเภอขุขันธ์ จึงได้ร่วมกันจัดงาน และยกระดับการจัดงานเป็นประเพณีแซนโฎนตาของอำเภอขุขันธ์ ตั้งแต่ปี พ.ศ. 2539  เป็นต้นมา เพื่อเป็นการสืบสานประเพณีอันดีงาม และให้คนไทยทุกชนชาติพันธุ์ที่อาศัยในพื้นที่อำเภอขุขันธ์ จังหวัดศรีสะเกษ ได้สมัครสมานสามัคคีกัน ร่วมกันอนุรักษ์สืบสาน และส่งเสริมวัฒนธรรมอันดีงามของบรรพบุรุษ และร่วมกันแสดงออกถึงความกตัญญูกตเวทิตาต่อบรรพบุรุษของชาวเมืองขุขันธ์ทุกท่าน และเป็นการประชาสัมพันธ์ประเพณีสำคัญอันเป็นรากเหง้าของความรุ่งเรืองด้านวัฒนธรรมที่มีมาตั้งแต่สมัยโบราณของเมืองขุขันธ์ ให้เป็นที่รู้จักกันอย่างแพร่หลายในปัจจุบัน ภายใต้ชื่องานอันเป็นที่รู้จักกันดีว่า  "งานรำลึกพระยาไกรภักดีฯ ประเพณีแซนโฎนตา บูชาหลักเมือง ลือเลื่องกล้วยแสนหวี" ซึ่งลูกหลานชาวอำเภอขุขันธ์ จังหวัดศรีสะเกษ ได้จัดขึ้นอย่างยิ่งใหญ่ ในช่วงข้างแรม ของเดือนสิบ ทุกปี
ดูเพิ่ม

โขนขุขันธ์
ประเพณีแซนโฎนตา
แหล่งข้อมูลอื่น

เว็บไซต์อำเภอขุขันธ์ จังหวัดศรีสะเกษ เก็บถาวร 2017-04-16 ที่ เวย์แบ็กแมชชีน
เว็บไซต์สภาวัฒนธรรมเมืองขุขันธ์
ต้นตาลเก้ายอด
ปราสาทตาเล็ง
ประเพณีแซนโฎนตา
สึจิโนโกะ

| --- | --- |
ภาพวาดจากชินาโนะคิโชโรกุ
กลุ่ม: โยไก
กลุ่มย่อย: สัตว์เลื้อยคลาน
ชื่ออื่น: บาจิ-เฮบิ (ญี่ปุ่นเหนือ)
ประเทศ: ประเทศญี่ปุ่น
ในคติชนญี่ปุ่น สึจิโนโกะ (ญี่ปุ่น: ツチノコ; โรมาจิ: Tsuchinoko; คันจิ: 槌の子; หมายถึง ค้อนของไข่ปลา) เป็นสัตว์ประหลาดตามความเชื่อญี่ปุ่น มีสัณฐานอย่างงู โดยเป็นที่แพร่หลายในญี่ปุ่นตะวันตก รวมถึงคันไซและชิโกกุ ส่วนในญี่ปุ้นตะวันออกเฉียงเหนือรู้จักกันในชื่อ บาจิเฮบิ (ญี่ปุ่น: バチヘビ; โรมาจิ: bachi hebi)
ลักษณะ

สึจิโนโกะได้รับการบรรยายว่ามีความยาวระหว่าง 30 และ 80 เซนติเมตร (12 และ 31 นิ้ว) มีรูปร่างยาวคล้ายงู แต่ลำตัวอ้วนป้อมกว่าหัวและหาง และมีเขี้ยวกับพิษคล้ายกับงูพิษ บางรายงานระบุว่าสึจิโนโกะสามารถกระโดดไกลถึง 1 เมตร (3.3 ฟุต)[ไม่อยู่ในแหล่งอ้างอิง]
ตามตำนานระบุว่า สึจิโนโกะบางตัวสามารถพูดได้และมีแนวโน้มที่จะโกหก นอกจากนี้ยังว่ากันว่าชอบดื่มแอลกอฮอล์ด้วย ตำนานยังบันทึกว่าบางครั้งมันกลืนหางตนเองเพื่อกลิ้งเหมือนล้อ คล้ายกับ "hoop snake" ในตำนานอเมริกัน
ความพยายามในการค้นหาและค่าตัว

นี่คือรายชื่อเทศบาลและบริษัทที่เสนอรางวัลสำหรับการจับสึจิโนโกะ รวมถึงผู้ยุติการให้รางวัลด้วย
ชิกูซะ จังหวัดเฮียวโงะ - 2 ล้านเยน (สิ้นสุดหลังผนวกเข้ากับชิโซ)
โยชิอิ จังหวัดโอกายามะ - 20,000,000 เยน
วัฒนธรรมร่วมสมัย

สึจิโนโกะถูกอ้างอิงถึงในวัฒนธรรมร่วมสมัยของญี่ปุ่นหลายอย่าง เช่น มีการประกาศให้รางวัลตั้งแต่ 3 ล้าน ถึง 20 ล้านเยนแก่ผู้ที่สามารถจับสึจิโนโกะเป็น ๆ มาได้ หรือใน การ์ตูน เป็นต้น เช่น โดราเอมอน มีอยู่ตอนหนึ่งใช้ชื่อว่า "ค้นพบ สึจิโนโกะ"  (หรือตอน "เจองูดิน!"  ในเล่มที่ 9 ของเนชั่น เอ็ดดูเทนเมนท์) ในเนื้อเรื่องกล่าวถึง โนบิตะที่ต้องการจะเป็นผู้ที่มีชื่อจารึกไว้ในสารานุกรมบุคคลสำคัญของโลก จึงขึ้นเครื่องไทม์ แมชชีน ไปพร้อมกับโดราเอมอนเพื่อหาซื้อ สึจิโนโกะ ซึ่งเป็นสัตว์เลี้ยงยอดนิยมในโลกอนาคต มาอวดคนในยุคปัจจุบันว่า ตนเป็นผู้ค้นพบสึจิโนโกะ แต่ปรากฏว่าเมื่อนำกลับมาแล้ว สึจิโนโกะได้หนีหายไป ท้ายที่สุดปรากฏว่า ไจแอนท์เป็นผู้ค้นพบสึจิโนโกะไป
แหล่งข้อมูลอื่น

A model of the tsuchinoko by Hajime Emoto (English introduction)
ไบรอัน แดเนียลสัน

| ไบรอัน แดเนียลสัน |
| --- | --- |

ชื่อเกิด: ไบรอัน ลอยด์ แดเนียลสัน
เกิด:  (1981-05-22) พฤษภาคม 22, 1981 (43 ปี) Aberdeen, Washington, U.S.
คู่สมรส: Brie Bella (สมรส 2014)
บุตร: 2
ญาติพี่น้อง: Nikki Bella (sister-in-law) John Laurinaitis (step-father-in-law)
ประวัติมวยปล้ำอาชีพ
ชื่อบนสังเวียน: American Dragon Bryan Danielson Daniel Bryan Daniel Wyatt Dynamic Dragon Infinito
ส่วนสูง: 5 ft 10 in (1.78 m)
น้ำหนัก: 210 lb (95 kg)
มาจาก: Aberdeen, Washington
ฝึกหัดโดย:   Rudy Boy Gonzalez  Shawn Michaels  Texas Wrestling Academy 
เปิดตัว: October 4, 1999
ไบรอัน ลอยด์ แดเนียลสัน (Bryan Lloyd Danielson; 22 พฤษภาคม ค.ศ. 1981) เป็นนักมวยปล้ำอาชีพชาวอเมริกันที่รู้จักดีกับ WWE ในนาม แดเนียล ไบรอัน (Daniel Bryan) เขาเป็นที่รู้จักในการปล้ำสมาคม ริงออฟออเนอร์ (ROH) เป็นแชมป์โลก ROH 1 สมัย ใน WWE เขาเป็นแชมป์โลกถึง 5 สมัย (แชมป์ WWE 4 สมัย และแชมป์โลกเฮฟวี่เวท 1 สมัย) แชมป์อินเตอร์คอนติเนนทัล 1 สมัย, แชมป์ยูเอส 1 สมัย และแชมป์แท็กทีม WWE 2 สมัย, แชมป์ทริปเปิลคราวน์คนที่ 26 และแชมป์แกรนด์สแลมคนที่ 15 เจ้าของกระเป๋าสัญญาสิทธิ์มันนีอินเดอะแบงก์ (2011)ชิงแชมป์โลกเวลาไหนก็ได้ และได้รับรางวัลสแลมมีอะวอร์ดสำหรับซุปเปอร์สตาร์แห่งปี 2013
ประวัติมวยปล้ำอาชีพ > ช่วงแรกเริ่ม

แดเนียลสันเริ่มสัมผัสกับมวยปล้ำเป็นครั้งแรกในการแข่งขันมวยปล้ำที่สนามหลังบ้านที่มีชื่อว่า แบ็คยาร์ดแชมเปียนชิปเรสต์ลิง (BCW) โดยได้ใช้ชื่อว่า "เดอะ แด็กเกอร์" แล้วแดเนียลสันก็ชนะได้ตำแหน่งแชมป์เฮฟวี่เวท หลังจากที่แดเนียลสันจบการศึกษาจากโรงเรียนมัธยมในปี 1999 เขาได้ตัดสินใจที่จะเป็นนักมวยปล้ำอาชีพและมีความพยายามที่จะเริ่มต้นในการฝึกอบรมที่โรงเรียนสอนมวยปล้ำของดีน มาเลนโก แต่ฝึกได้ไม่นานนักโรงเรียนก็ต้องปิดตัวลง แต่เขาก็ได้รับการฝึกอบรมแทนจากชอว์น ไมเคิลส์ ที่เท็กซัสเรสต์ลิงอคาเดมี แดเนียลสันเปิดตัวครั้งแรกด้วยการสนับสนุนชอว์น ที่เท็กซัสเรสต์ลิงอคาเดมี (TWA) ในวันที่ 21 มีนาคม 2000 เป็นครั้งแรกที่แดเนียลสันได้แชมป์มวยปล้ำอาชีพของเขา โดยจับคู่กับสปางกี แล้วเอาชนะแชมป์แทคทีม TWA อย่าง เจโรมี เซจ และรูเบน ครัซ ไปได้ หลังจากนั้นแดเนียลสันก็เริ่มทีจะทัวร์ปล้ำไปรอบประเทศ แล้วไม่นานนักแดเนียลสันก็ได้เซ็นสัญญากับสมาคมเวิลด์เรสต์ลิงเฟเดเรชั่น (WWF) หลังจากที่ได้เซ็นสัญญากัน WWF ก็ได้ส่งตัวเขาไปพัฒนาและปรับแต่งทักษะก่อนที่เมมฟิสแชมเปียนชิปเรสต์ลิง (MCW) ค่ายลูกของ WWF ในตอนนั้น ก่อนทีจะเริ่มเปิดตัวในรายการโทรทัศน์ของ WWF ในตอนนั้นเองที่แดเนียลสัน ได้รับการฝึกฝนจากวิลเลียม รีกัลแล้ว แดเนียลสันก็ได้ใช้ชื่อที่ทำให้เขาเป็นที่รู้จักมากขึ้นคือ "อเมริกัน ดรากอน"
ในปี 2001 WWF ได้ตัดขาดความสัมพันธ์กับ MCW และได้ปล่อยตัว แดเนียลสันออกจากสัญญาด้วย ซึ่งตอนนั้นเขาได้คว้าแชมป์ไลท์เฮฟวี่เวท MCW และแชมป์แทกทีม MCW ร่วมกับ สปางกี อยู่ซึ่งหลังจากที่เสียแชมป์ของ MCW แล้ว แดเนียลสันก็ได้กลับไปร่วมงานกับ WWF อีกครั้ง ซึ่งได้เปลี่ยนชื่อเป็นเวิลด์เรสต์ลิงเอ็นเตอร์เทนเมนต์ (WWE) แล้ว ซึ่งปล้ำในรายการรองอย่าง วีโลซิตี แอนด์ ฮาร์ท ในระยะแรก เป็นการเพิ่มสิทธิภาพของตัวเองจนได้รับอนุญาตให้ขึ้นปล้ำในรายการหลักๆ ได้ซึ่งแดเนียลสันก็เคยขึ้นปล้ำกับจอห์น ซีนาด้วยแต่ก็แพ้ หลังจากที่หมดสัญญากับ WWE แดเนียลสันได้เริ่มทัวร์ญี่ปุ่นและฝึกฝนศิลปะการป้องกันตัวแบบ Martial-Arts ร่วมกับเพื่อนที่ฝึกจากเท็กซัสเรสต์ลิงอคาเดมีอย่างแลนซ์ เคด และร่วมปล้ำแทคทีมคู่กันจากนั้น แดเนียลสันก็เริ่มไปปล้ำที่ประเทศญี่ปุ่นอย่างเต็มตัวที่ นิวเจแปนโปรเรสต์ลิง (NJPW) ใน NJPW เขาเลิกใช้ชื่ออเมริกัน ดรากอน แต่สวมหน้ากากที่มี สีแดง, สีขาว และ สีฟ้า ที่ซึ่งระลึกถึงชื่อนั้นแทน ความสำเร็จแรกของแดเนียลสันหลังจากที่ได้รับประสบการณ์ในการปล้ำมากมายใน NJPW ในวันที่ 12 มีนาคม 2004 แดเนียลสัน (ในตอนนั้นใช้ชื่อว่า แซนส์ แมสก์) ก็สามารถเอาชนะจาโด และจีโด คว้าแชมป์จูเนียร์เฮฟวี่เวทแทกทีม IWGP คู่กับ เคอร์รี แมน ใน Hyper Battle tour
ประวัติมวยปล้ำอาชีพ > ริงออฟออเนอร์

ในปี 2002 แดเนียลสันได้เริ่มไปปล้ำกับสมาคมใหม่ในตอนนั้นอย่างริงออฟออเนอร์ ที่นั้นเขาได้รับการยอมรับว่าเป็น "เทพเจ้าผู้ก่อตั้ง" ของสมาคมเลยก็ว่าได้ โดยแฟนๆ มากมายชื่นชอบในฝีมือของเขาและ แดเนียลสันก็เป็นหนึ่งในนักมวยปล้ำที่ทำให้สมาคมดูมีความโดดเด่นตั้งแต่เริ่มก่อตั้งสมาคมขึ้นและมีแมตช์ทียอดเยี่ยมของสมาคมคือแมตช์ 3 เส้า เป็นการเจอกันระหว่าง แดเนียลสัน, โลว์ กิ และ คริสโตเฟอร์ แดเนียล ระหว่างทีแดเนียลสันปล้ำอยู่ที่ ริงออฟออเนอร์ ก็ได้เจอกับนักมวยปล้ำที่ยอดเยี่ยมหลายๆ คนอย่าง ออสติน แอรีส์ ซึ่งแมตช์นั้นก็ทำให้เขามีชื่อเสียงเพิ่มมากขึ้น ต่อมา แดเนียลสันก็ได้เจอกับ โฮมิไซด์ ซึ่งการเจอกันของทั้งคู่ก็ปล้ำกันในกติกาต่างๆ มากมาย ซึ่งแมตช์ทีเป็นทีจดจำคือ การปล้ำในกรงเหล็ก ในศึก ROH Final Showdown ซึ่งในตอนนั้น แดเนียลสันได้ถือว่าเป็นนักมวยปล้ำที่ดีที่สุดใน ROH เลยก็ว่าได้ ทางสมาคมจึงเกิดความคิดทีจะจัด ทัวร์นาเมนหาผู้ที่แข็งแกร่งที่สุดขึ้นในปี 2004
ในปี 2005 ก็มีข่าวออกมาจาก ROH ว่า แดเนียลสันประกาศว่าถ้าเกิดเขาแพ้ให้กับ ออสติน แอรีส์ ในการชิงแชมป์โลก ROH เขาจะออกจากสมาคม ซึ่งเรื่องนี้ก็ทำให้แฟนๆ มวยปล้ำต่างตกตะลึ่งกันเป็นอย่างมาก แต่ข่าวนี้ก็ถูกเปิดเผยในภายหลังว่านักมวยปล้ำหลายๆคนผิดหวังมากเพราะว่า แดเนียลสันวางแผนที่จะใช้เวลาบางส่วนออกไปทำอาชีพอื่นแทนการเป็นนักมวยปล้ำ หลังจากที่ แดเนียลสันแพ้ให้กับ ออสติน แอรีส์ แล้วเขาก็ได้ใช้เวลาหลายวันไปที่ยุโรปและญี่ปุ่น เพื่อเขียนหนังสือเกี่ยวกับเรื่องราวในชีวิตของตัวเอง เดือนพฤษภาคม 2005 มีข่าวลือว่าทาง โทเทิลนอนสต็อปแอคเชินเรสต์ลิง (TNA) มีความสนใจที่จะเซ็นสัญญากับแดเนียลสัน และยังมีเพิ่มเติมอีกว่าเขาได้กลับไปทดลองงานกับ WWE ด้วย ซึ่งข่าวลือเหล่านั้น ทำให้ แดเนียลสันได้ออกมายุติข่าวด้วยการกลับมาร่วมงานกับ ROH ตามเดิม การที่แดเนียลสันได้กลับมาร่วมงานกับ ROH อีกครั้งนั้นก็ทำให้เขาได้โอกาสในการชิงแชมป์โลก ROH อีกครั้ง โดยเจอกับแชมป์ในขณะนั้นอย่าง เจมส์ กิบสัน และสามรถเอาชนะคว้าแชมป์โลกมาได้ ในศึก Glory by Honor IV ในวันที่ 15 กันยายน 2005 ซึ่งช่วงนั้นเองเขาได้เจอกับสตาร์ดาวรุ่งเก่งๆ จากสมาคมอื่นอีกมากมาย
ในปี 2006 เป็นจุดเริ่มต้นของการต่อสู้ระหว่างค่ายชนค่ายโดย คริส ฮีโร ซึ่งในตอนนั้นสังกัดอยู่กับค่าย คอมแบตโซนเรสต์ลิง (CZW) ซึ่งเป็นเนื้อเรื่องทีดุเดือดจนเป็นทีพูดถึงกันในอินเทอร์เน็ตเลยก็ว่าได้ ซึ่งการเจอกันในครั้งนี้ แดเนียลสันก็ได้สามารถป้องกันแชมป์โลกไว้ได้ แต่เรื่องราวระหว่าง 2 ค่ายไม่ได้จบแค่นั้นเพราะว่ามีการเจอกันแบบแทคทีม 10 คน ในกรงเหล็กทีเรียกว่า Cage of Death ซึ่งก็จะมีนักมวยปล้ำของแต่ล่ะค่ายออกมาทีล่ะคน หลังจากทีเริ่มปล้ำก็จะมีการสุ่มเอาสตาร์ของแต่ล่ะค่ายออกมาอีกทีล่ะคนจนครบ แต่มีสตาร์ของ ROH ไม่ยอมขึ้นปล้ำอยู่คนหนึ่งคือ ซามัว โจ ซึ่งนั้นก็ทำให้ทีมของ ROH เป็นฝ่ายแพ้ ทำให้แดเนียลสันต้องเซ็นสัญญาในการทีจะให้คนของ CZW กลับมาชิงแชมป์โลกได้อีกครั้งในอนาคต นั้นก็เป็นเหตุผลให้ต่อมาแดเนียลสันได้ท้าเจอกับซามัว โจ ซึ่งเป็นการปล้ำที่ยาวนานถึง 60 นาทีเต็ม แต่แดเนียลสันก็สามารถเอาชนะป้องกันแชมป์ไว้ได้ แดเนียลสันได้รับบาดเจ็บบริเวณหัวไหล่ของเขา หลังจากที่เจอกับ โคลต์ คาบานา แต่แดเนียลสันก็ฝืนตัวเองขึ้นปล้ำป้องกันแชมป์โลกต่อไป จนมาถึงการปล้ำแมตช์สุดท้ายของเขาในปี 2006 ปิดประวัติศาสตร์การครองแชมป์มายาวนานถึง 15 เดือนของแดเนียลสัน ด้วยการทีเขาแพ้ให้กับ โฮมิไซด์ หลังจากนั้น แดเนียลสันออกจากการปล้ำเอาเวลาไปรักษาไหล่ทีบาดเจ็บของเขา
ประวัติมวยปล้ำอาชีพ > ออลอีลิตเรสต์ลิง

หลังหมดสัญญากับ WWE ในเดือนพฤษภาคม 2021 นั้น 3 เดือนต่อมาในเดือนกันยายนไบรอันได้เปิดตัวกับสมาคมน้องใหม่มาแรงอย่างออลอีลิตเรสต์ลิง (AEW) ในศึก All Out ในศึก All In 2024 ไบรอันได้คว้าแชมป์โลก AEWเป็นสมัยแรกจากสเวิร์ฟ สตริกแลนด์ ก่อนเสียให้จอน ม็อกซ์ลีย์ในศึก WrestleDream และเป็นการยุติการปล้ำแบบฟูลไทม์
สื่ออื่นๆ

แดเนียลได้ให้ความสำคัญอย่างชัดเจนใน Wrestling Road Diaries สารคดีซึ่งถ่ายทำในปี 2009 ก่อนที่เขาจะเซ็นสัญญากับ WWE แดเนียลเป็นแฟนของเพลงร็อคอินดี้และบันทึกเดียวกับ คิมยา ดอว์สัน ที่เป็นยกย่องให้ตำนานมวยปล้ำ "กัปตัน" ลู อัลบาโน
ความสัมพันธ์ของแดเนียลกับภรรยาของเขา บรี เบลลา เป็นจุดเด่นประจำในเรียลลิตี้ของ WWE โทเทิลดีวาส์ ทางช่อง E! Network
รางวัลอื่นๆและเกียรตินิยม

PETA Libby Award for Most Animal-Friendly Athlete (2012)
แหล่งข้อมูลอื่น

Daniel Bryan ที่ WWE.com
Bryan Danielson ที่อินเทอร์เน็ตมูวีเดตาเบส
เป็นแชมป์โลก ROH
เป็นแชมป์โลกเฮฟวี่เวท
เสียแชมป์โลกเฮฟวี่เวทให้เชมัสเพียง 18 วินาที หลังจูบกับเอเจในเรสเซิลเมเนีย ครั้งที่ 28
ในตอนคบกับเอเจ ลี(ในบท)
ทีมเฮลโน
คว้าแชมป์โลกเฮฟวี่เวท WWEอย่างยิ่งใหญ่ในเรสเซิลเมเนีย ครั้งที่ 30
คว้าแชมป์อินเตอร์คอนติเนนทัลในเรสเซิลเมเนีย ครั้งที่ 31
ครองแชมป์ WWE ในปี 2018-2019
เหตุแทงคนในโซลิงเงิน พ.ศ. 2567

| เหตุแทงคนในโซลิงเงิน ค> ศ. 2024 |
| --- | --- |
เป็นส่วนหนึ่งของ การก่อการร้ายอิสลามในยุโรป
บริเวณจุดเกิดเหตุที่ตลาดฟร็อนฮ็อฟ สี่วันหลังเกิดเหตุ
เหตุแทงคนในโซลิงเงิน พ.ศ. 2567 (รัฐนอร์ทไรน์-เว็สท์ฟาเลิน)แสดงแผนที่รัฐนอร์ทไรน์-เว็สท์ฟาเลินเหตุแทงคนในโซลิงเงิน พ.ศ. 2567 (เยอรมนี)แสดงแผนที่เยอรมนีเหตุแทงคนในโซลิงเงิน พ.ศ. 2567 (ยุโรป)แสดงแผนที่ยุโรป
สถานที่: ตลาดฟร็อนฮ็อฟ โซลิงเงิน ประเทศเยอรมนี
วันที่: 23 สิงหาคม ค.ศ. 2024 (2024-08-23)  ป. 21:40 (UTC+2)
เป้าหมาย: เทศกาลเฉลิมฉลอง 650 ปีเมืองโซลิงเงิน “เทศกาลแห่งความหลากหลาย”
ประเภท: การไล่แทงคน
อาวุธ: มีด
ตาย: 3
เจ็บ: 8
เมื่อเย็นวันที่ 23 สิงหาคม พ.ศ. 2567 เกิดเหตุไล่แทงคนระหว่างเทศกาลฉลองครบรอบ 650 ปีเมืองโซลิงเงิน ประเทศเยอรมนี ผู้ก่อเหตุเป็นชายชาวซีเรียใช้มีดไล่แทงคนเสียชีวิตสามราย บาดเจ็บแปดคน ข้อมูลของทางการระบุว่าเหตุจูงใจในการก่อเหตุมาจาก "ความเชื่ออิสลามหัวรุนแรง" ของผู้ก่อเหตุ ซึ่งเขื่อว่าเป็นสมาชิกของรัฐอิสลาม ผู้ออกมาอ้างความรับผิดชอบในเหตุการณ์นี้
หลังการโจมตี ขณะค้นหาตัวคนร้ายโดยตำรวจ ผู้ต้องสงสัยเดินทางมารับสารภาพที่สถานีตำรวจท้องถิ่นแห่งหนึ่ง
ผู้ต้องสงสัยก่อเหตุเป็นชายวัย 26 ปี ผู้นับถือศาสนาอิสลามซุนนี จากดัยร์เอร์โซร์ ประเทศซีเรีย เขาเดินทางถึงประเทศเยอรมนีในปี 2022 โดยแบบร้องขอที่พักพิงผู้ลี้ภัยในเยอรมนีของเขาถูกปฏิเสธ และถูกคำสั่งให้ขับไล่ออกจากประเทศกลับไปยังบัลแกเรียที่ซึ่งเขาเคยขอที่พักพิงมาก่อนหน้า กระนั้นทางการไม่สามารถหาตัวเขาเจอได้มาก่อน ทำให้เขายังคงอยู่ในเยอรมนีต่อไปแม้จะมีคำสั่งขับออกจากประเทศ
เหตุการณ์นี้ยิ่งทำให้ข้อถกเถียงกรณีผู้อพยพมาเยอรมนีเข้มข้นขึ้นไปอีก และนักการเมืองบางคนได้ใช้โอกาสนี้ในการเสนอนโยบายและข้อบังคับสำหรับการควบคุมพรมแดนให้เข้มงวดขึ้น ไปจนถึงการปฏิเสธรับผู้ลี้ภัย ประธานาธิบดีเยอรมนี โอลัฟ ช็อลซ์ ระบุว่าการโจมตีนี้เป็น "การก่อการร้ายต่อเราทุกคน"
แชนเดลา

| แชนเดลา |
| --- | --- |
ตัวละครใน ซีรีส์ โปเกมอน
เกมครั้งแรก: โปเกมอน แบล็ค และ ไวท์ (2010)
ออกแบบโดย: เค็ง ซูงิโมริ
ให้เสียงโดย: EN: Faye Mata (Detective Pikachu)  JP: มิซาโตะ ฟูกูเอ็ง
ข้อมูลตัวละครในเรื่อง
เผ่าพันธุ์: โปเกมอน
ประเภท: ผี/ไฟ
แชนเดลา (ญี่ปุ่น: シャンデラ; โรมาจิ: Shandera) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
เล่งทอง (หลิง ถ่ง)

บทความนี้เกี่ยวกับเล่งทองที่มีชื่อในภาษาจีนกลางว่าหลิง ถ่ง และเป็นบุตรชายของเล่งโฉ สำหรับเล่งทองที่มีชื่อในภาษาจีนกลางว่าลั่ว ถ่ง ดูที่ เล่งทอง (ลั่ว ถ่ง)
| เล่งทอง |
| --- | --- |
凌統

ขุนพลรอง (偏將軍)
ดำรงตำแหน่ง ค.ศ. 215 (215) – ค.ศ. 217 (217)
ต้างโค่วจงหลางเจียง (蕩寇中郎將)
ดำรงตำแหน่ง 215
ไพเซี่ยง (沛相) (ในนาม)
ดำรงตำแหน่ง 215
เสี้ยวเว่ย (校尉)
ดำรงตำแหน่ง ค.ศ. 209 (209) – ค.ศ. 215 (215)
นายพันผู้มีพลังเกรียงไกร (承烈都尉)
ดำรงตำแหน่ง ค.ศ. 208 (208) – ค.ศ. 209 (209)
 
ข้อมูลส่วนบุคคล
เกิด: ค.ศ. 189 เขตอฺวี๋หาง หางโจว มณฑลเจ้อเจียง
เสียชีวิต: ค.ศ. 217(28 ปี)
บุตร: Ling Lie Ling Feng
บุพการี: เล่งโฉ (บิดา)
อาชีพ: ขุนพล
ชื่อรอง: กงจี (公績)

เล่งทอง (ออกเสียงไฟล์:Ling Tong.ogg; ค.ศ. 189–217) ชื่อรอง กงจี เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก บุตรของเล่งโฉ เมื่อกำเหลงมาอยู่กับง่อ ทำให้เล่งทองไม่พอใจจนซุนกวนต้องส่งกำเหลงไปประจำยังที่ห่างไกลเพื่อกันสองคนทะเลาะกัน  ซึ่งต่อมาได้เกิดศึกที่มีชื่อว่าศึกหับป๋าทหารของงักจิ้นยิงธนูใส่ตาม้าของเล่งทอง ทำให้หกล้มไป แล้วกำเหลงก็มายิงธนูใส่ศัตรูช่วยเล่งทองทำให้ทั้งสองเป็นมิตรกันในที่สุด เล่งทองมีผลงานที่โดดเด่นในการรบหลายครั้ง  ครั้งที่สำคัญที่สุดคือการช่วยซุนกวนหนีในศึกหับป๋า เมื่อเล่งทองตาย  ซุนกวนเสียใจมาก จัดงานศพให้อย่างสมเกียรติ ซึ่งนับว่าเป็นงานศพที่ยิ่งใหญ่ที่สุด หนึ่งในสามของง่อ เทียบเท่ากับของลิบอง และจูเหียน
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (ภาพยนตร์)

| สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ |
| --- | --- |

คันจิ: かぐや様は告らせたい ～天才たちの恋愛頭脳～

เฮ็ปเบิร์นปรับปรุง: Kaguya-sama wa Kokurasetai - Tensai-tachi no Ren'ai Zunōsen
 
 
กำกับ: ฮายาโตะ คาวาอิ
เขียนบท: ยูอิจิ โทคุนากะ
สร้างจาก: สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ โดย อากะ อากาซากะ
นักแสดงนำ:   โช ฮิราโนะ  คันนะ ฮาชิโมโตะ 
ดนตรีประกอบ: โคจิ เอ็นโดะ
บริษัทผู้สร้าง:   Twins Japan  Asmik Ace  Toho Pictures  
ผู้จัดจำหน่าย: โตโฮ
วันฉาย:   6 กันยายน ค.ศ. 2019 (2019-09-06) 
ความยาว: 120 นาที
ประเทศ: ญี่ปุ่น
ภาษา: ญี่ปุ่น
ทำเงิน: ¥2 พันล้านเยน  ($18.44 ล้านดอลลาร์) 
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (ญี่ปุ่น: かぐや様は告らせたい ～天才たちの恋愛頭脳戦～; โรมาจิ: Kaguya-sama wa Kokurasetai - Tensai-tachi no Ren'ai Zunōsen) เป็นภาพยนตร์ญี่ปุ่นปี พ.ศ. 2562 ที่ดัดแปลงมาจากซีรีส์มังงะชื่อเดียวกันโดย อากะ อากาซากะ กำกับโดย ฮายาโตะ คาวาอิ และจัดจำหน่ายโดย โตโฮ เมื่อวันที่ 21 กุมภาพันธ์ พ.ศ. 2562 สำนักพิมพ์ชูเอชะ ประกาศว่ากำลังสร้างภาพยนตร์ไลฟ์แอ็กชันที่ดัดแปลงจากซีรีส์นี้ ภาพยนตร์ฉายครั้งแรกในญี่ปุ่นเมื่อวันที่ 6 กันยายน พ.ศ. 2562 โช ฮิราโนะ ได้รับการประกาศให้รับบทเป็น มิยูกิ ชิโรงาเนะ และ คันนะ ฮาชิโมโตะ ได้รับการประกาศให้รับบทเป็น คางุยะ ชิโนมิยะ ฮายาโตะ คาวาอิ เป็นผู้กำกับภาพยนตร์ ยูอิจิ โทคุนากะ เขียนบทภาพยนตร์ และการถ่ายทำหลักดำเนินการตั้งแต่เดือนมีนาคมถึงเดือนเมษายน พ.ศ. 2562 โปสเตอร์ภาพทีเซอร์เปิดตัวเมื่อวันที่ 3 พฤษภาคม พ.ศ. 2562
เรื่องย่อ

ในระดับมัธยมปลายของโรงเรียนชูจิอิน ประธานสภานักเรียน ชิโรงาเนะ มิยูกิ และรองประธาน ชิโนมิยะ คางุยะ ดูเหมือนจะเป็นคู่ที่เหมาะสมกันมาก คางุยะเป็นลูกสาวของครอบครัวบริษัทยักษ์ใหญ่ ส่วนมิยูกิเป็นนักเรียนยอดเยี่ยมของโรงเรียนและเป็นที่รู้จักทั่วจังหวัด แม้ว่าพวกเขาจะชอบกัน แต่พวกเขาภูมิใจเกินกว่าจะสารภาพรัก เพราะเชื่อว่าผู้ที่สารภาพก่อนจะเป็นฝ่ายแพ้ เรื่องราวตามติดแผนการต่าง ๆ ของพวกเขาเพื่อทำให้อีกฝ่ายหนึ่งสารภาพรักหรืออย่างน้อยก็แสดงออกถึงความสนใจ
นักแสดง

คันนะ ฮาชิโมโตะ รับบทเป็น คางุยะ ชิโนมิยะ
โช ฮิราโนะ รับบทเป็น มิยูกิ ชิโรงาเนะ
นานะ อาซาคาวะ รับบทเป็น ชิกะ ฟูจิวาระ
ฮายาโตะ ซาโนะ รับบทเป็น ยู อิชิกามิ
มายู ฮอตตะ รับบทเป็น ไอ ฮายาซากะ
นัตสึมิ อิเคมะ รับบทเป็น นางิสะ คาชิวากิ
ยูทาโร่ รับบทเป็น สึบาสะ
มาซาฮิโระ ทาคาชิมะ รับบทเป็น พ่อของมิยู
จิโร่ ซาโต้ รับบทเป็น โชโซ ทานุมะ, ผู้บรรยาย
อาโออิ โคงะ รับบทเป็น พนักงานหน้าเคาน์เตอร์โรงหนัง
อามุ ฟูคาโอะ รับบทเป็น เคอิ ชิโรกาเนะ
ภาคต่อ

ภาคต่อที่มีชื่อว่า สารภาพรักกับคุณคางุยะซะดี ๆ ~ศึกสุดท้ายความรักคือสงคราม~ (かぐや様は告らせたい ～天才たちの恋愛頭脳戦～ ファイナル, Kaguya-sama wa Kokurasetai - Tensai-tachi no Ren'ai Zunōsen Final) เข้าฉายในโรงภาพยนตร์วันที่ 20 สิงหาคม พ.ศ. 2564
แหล่งข้อมูลอื่น

สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ที่อินเทอร์เน็ตมูวีเดตาเบส
เว็บไซต์ทางการ (ในภาษาญี่ปุ่น)
เมลิซา บาร์เรรา

| เมลิซา บาร์เรรา |
| --- | --- |
บาร์เรราในปี 2023
เกิด: เมลิซา บาร์เรรา มาร์ติเนซ  (1990-07-04) 4 กรกฎาคม ค.ศ. 1990 (34 ปี) มอนเตร์เรย์ รัฐนวยโบเลออน เม็กซิโก
อาชีพ: นักแสดง
ปีปฏิบัติงาน: 2011–ปัจจุบัน
คู่สมรส: ปาโก ซาซูเอตา (สมรส 2019)
เมลิซา บาร์เรรา มาร์ติเนซ (สเปน: Melissa Barrera Martínez; เกิด 4 กรกฎาคม พ.ศ. 2533) เป็นนักแสดงชาวเม็กซิโก เธอเริ่มต้นอาชีพหลัก ๆ ในเม็กซิโก โดยมีบทบาทในเตเลโนเบลาเรื่อง ซิเอมเปรตูยาอากาปุลโก (2013) และ ตันโตอามอร์ (2015) และซีรีส์ คลับ ดิ คูเอร์วอส (2017) ทางเน็ตฟลิกซ์
บาร์เรราเริ่มเปลี่ยนอาชีพจากเม็กซิโกมาสู่นักแสดงฮอลลีวูดในปี 2018 โดยได้การยอมรับจากซีรีส์ บีดา (2018–2020) และภาพยนตร์เพลง อินเดอะไฮตส์ (2021) สำหรับเธอในการรับบทแซม คาร์เพนเตอร์ ในภาพยนตร์เรื่อง หวีดสุดขีด (2022) และ หวีดสุดขีด 5 (2023) เธอได้รับการยอมรับว่าเป็นราชินีแห่งเสียงหวีดสุดขีด นับตั้งแต่นั้นมาเธอได้แสดงในภาพยนตร์เรื่อง อาบิเกล (2024)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Melissa Barrera
เมลิซา บาร์เรรา ที่อินเทอร์เน็ตมูวีเดตาเบส
โฟเซอดีย็อนเนอ

| โฟเซอ ดีย็อนเนอ |
| --- | --- |

ที่มาของชื่อ: แปลว่า ”หลุมเทวะ“
ที่ตั้ง: ท็อนแนร์ จังหวัดอียอน
พิกัด: 47°51′24″N 3°58′14″E﻿ / ﻿47.85654°N 3.970565°E﻿ / 47.85654; 3.970565

ฟอเซอดีย็อนเนอ (ฝรั่งเศส: Fosse Dionne) เป็นน้ำพุใต้ดิน ในท็อนแนร์ จังหวัดอียอน ประเทศฝรั่งเศส โดยมีแหล่งน้ำมาจากน้ำฝนจากหุบเขาโดยรอบและจากแม่น้ำใต้ดินอย่างน้อยหนึ่งสาย เฟอเซอดีย็อนเนอมีความโดดเด่นที่อัตราการไหลออกของน้ำซึ่งอยู่ที่ 311 ลิตรต่อวินาที แต่มีบันทึกอัตราการไหลออกสูงถึง 3000 ลิตรต่อวินาทีในกรณีที่เกิดอุทกภัย เช่นเมื่อ 15 มีนาคม 2001
ฟอเซอดีย็อนเนอจัดเป็นจุดกลางทางธรณีอุทกศาสตร์ (hydrogeological focal point) และเป็นน้ำพุธรรมชาติแบบไม่เคยแห้ง (resurgent spring) ต้นน่ำส่วนใหญ่มาจากน้ำฝนที่ไหลผ่านชั้นหินตะกอนสมัยจูราสสิกจากที่ราบสูงโดยรอบท็อนแนร์ การศึกษาย้อมสีติดตามพบว่าน้ำบางส่วนไหลมาจากแม่น้ำลากีเนอซึ่งเป็นแม่น้ำที่ไหลลงใต้ดินที่วีแล็งเนซ็องเดโม ห่างไป 43.5 กิโลเมตร (27.0 ไมล์) จากท็อนแนร์ และยังพบว่ามีทางเชื่อมต่อกับกูเฟรอดาเทด้วย
ถ้ำใต้น้ำของน้ำพุนี้มีบันทึกการสำรวจครั้งแรกในปี 1955 ที่ความลึก 32 เมตร มุม 45 องศา ความลึกของโพรงถ้ำเท่าที่สำรวจได้โดยมนุษย์อยู่ที่ความลึก 70 เมตรจากพื้นผิว ความยาว 370 เมตรจากปากโพรงถ้ำ มีนักดำน้ำเสียชีวิตในถ้ำของน้ำพุนี้ซึ่งนำมาสู่การตรวจบังคับสำหรับการดำน้ำในน้ำพุแห่งนี้อย่างเคร่งครัด